عبده الحامولى

عبده الحامولى (1836- 12 مايو 1901) سيد المغنيين و الملحنين المصريين فى القرن 19. كان اول واحد يطلع الغنا المصرى من حالة الجمود، فقبله كان الغنا المصرى عباره عن الموشحات و القدود العربيه اللى دخلت مصر فى القرن 17 و عششت فيها. عبده الحامولى زار تركيا و اعجب بمزيكتها ، فابتدى يمزج احسن المقامات و النغمات التركيه بالغنا المصرى فطلع اعمال بديعه فريده. ألحانه ماكانش سهل تقليدها ، و كان التخت بتاعه مدرسه عمليه للألاتيه و المرددين.

لعبده الحامولى الحان كتيره لسه موجوده بعد ما اتحفظت زمان على اسطوانات. اتجوز المغنيه المظ و اسمه إرتبط بيها. لما اتوفى نعاه الشاعر احمد شوقى.

 فيلم المظ وعبده الحامولى 
قدمت السينما المصريه فى الستينات فيلم اسمه "المظ وعبده الحامولى " قام ببطولته المطرب عادل مأمون فى دور عبده الحامولى والمطربة وردة الجزائريه بدور المظ.

 شوف كمان 
 شخصيات مصريه مشهوره
 رواد الغناء فى القرن 19
200px|center

تصنيف:مواليد 1836
تصنيف:وفيات 1901
تصنيف:مغنيين مصريين
تصنيف:ملحنين مصريين
تصنيف:موسيقيين مصريين
تصنيف:منايفه
تصنيف:ناس من منوف